Source: https://www.jogiforum.hu/hirek/40165
Timestamp: 2020-01-21 21:18:08+00:00

Document:
Érvényes az érvénytelenné nyilvánított deviza alapú kölcsönszerződés - Egy nem tipikus tényállású devizahiteles perben döntött a Kúria | hírek | Jogi Fórum ﻿
2019.02.19. Jogi Fórum / Kúria
A Kúria asztalár került per alapjául szolgáló tényállás nem tipikus. Az előzményi perben 2014. előtt meghozott jogerős ítélet a per tárgyát képező deviza alapú kölcsönszerződés érvénytelenségét állapította meg a felülvizsgálati eljárásban relevánsan azért, mert a kölcsön összege a szerződésben egy konkrét összegben nem került meghatározásra.
A bank jelen perben elbírálandó keresetében elsődlegesen a fenti érvénytelen szerződés érvényessé nyilvánítását kérte. Az alperesek (fogyasztók) a kereset elutasítását kérték, viszontkeresetet is előterjesztettek és érvénytelenségi kifogásuk is volt.
Az alperesek fellebbezése folytán eljárt másodfokú bíróság az elsőfokú bíróság ítéletét - fellebbezett részében - helybenhagyta.
Az alperes felülvizsgálati ellenkérelme a jogerős ítélet hatályában fenntartására irányult.
A Kúria kifejtette, hogy a létrejött, de az előzményi per bírósága által érvénytelennek nyilvánított szerződés érvényessé nyilvánításáról jogszerűen döntöttek a perben eljárt bíróságok, figyelemmel a 6/2013. Polgári jogegységi határozat 4. pontjában kifejtettekre is, amely szerint deviza alapú kölcsönszerződések esetén - különösen formai hiányosság esetén (ilyen hiányosság az adott tényállás mellett a kölcsönösszeg egyértelmű meghatározásának hiánya) - a szerződés érvényessé nyilvánításáról kell határozni.

References: Kúria 
 Kúria

 Kúria 
 bíróság 
 bíróság 
 Kúria